**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՄԱՐՏԻ 22-Ի N 297-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

ՀՀ կառավարության որոշման նախագծի ընդունումը պայմանավորված է Հայաստանի Հանրապետության և Վերակառուցման և զարգացման եվրոպական բանկի միջև 2016 թվականի ապրիլի 5-ին ստորագրված և ՀՀ Ազգային ժողովի կողմից 2016 թվականի հունիսի 30-ին վավերացված «Կոտայքի և Գեղարքունիքի մարզերի կոշտ թափոնների կառավարման ծրագիր» (Այսուհետ` Ծրագիր) վարկային համաձայնագրի շրջանակներում աշխատանքների և վարկային պարտավորությունների արդյունավետ իրականացման անհրաժեշտությամբ:

1. **Ընթացիկ իրավիճակը**

Ծրագրի վարկային համաձայնագրի շրջանակներում ՀՀ Կոտայքի և Գեղարքունիքի մարզերի քաղաքային և գյուղական համայնքներում կոշտ կենցաղային թափոնների հավաքման և հեռացման պատշաճ ծառայությունների մատուցման և նոր սանիտարական աղբավայրի կառուցման ու շահագործման նպատակով նախատեսվում է `

* կառուցել ԵՄ չափանիշներին համապատասխան նոր աղբավայր Հրազդան համայնքում (ներառյալ ենթակառուցվածքները, շինություններն ու կառույցները),
* կառուցել երկու փոխաբեռնման կայաններ Մարտունի և Ակունք համայնքներում,
* ձեռք բերել թափոնների հավաքման բեռնատարներ, թափոնների համար կոնտեյներներ/արկղներ,
* աղբավայրի շահագործման աշխատանքների համար ձեռք բերել մասնագիտացված սարքավորումներ:

Ծրագրի շրջանակներումՀրազդան համայնքի տարածքում սանիտարական աղբավայրի, ինչպես նաև Ակունք և Մարտունի համայնքներում փոխաբեռնման կայանների կառուցման համար շինարարական կազմակերպության ընտրության միջազգային մրցույթի արդյունքներով հաղթող ճանաչված «Թունել Սադ Արիանա» փակ բաժնետիրական ընկերության հետ 2020 թվականի հուլիսի 15-ին կնքվել է պայմանագիր, ինչպես նաև համաձայնագիր և երաշխիքային ու անվտանգության հավաստագրեր։ Եղանակային պայմաններից ելնելով շինարարության պաշտոնական մեկնարկը տրվել է 2021 թվականի ապրիլի 14-ին։

Շինարարական աշխատանքների ընթացքն ապահովելու նպատակով տեխնիկական, բնապահպանական, սոցիալական, երկրաբանական, առողջապահական և աշխատանքի անվտանգության հսկողության ծառա­յությունների ձեռքբերման նպատակով խորհրդատվական ընկերությունների ներգրավման համար ՀՀ 2020 թվականի պետա­կան բյուջեից հատկացվել է 63,499.4 հազ. դրամ: Հայտարարված մրցույթի արդյունքներով կնքվել է տեխնիկական հսկողության պայմանագիր․

Ծրագրի շրջանակներում ՀՀ Կոտայքի և Գեղարքունիքի մարզերի 12 քաղաքային համայնքների ավագանիների որոշումներով ստեղծվել է Ծրագրով նախատեսվող` ԿԿԹԿ և նոր կառուցվող աղբավայրի շահագործման «Կոտայքի և Գեղարքունիքի ԿԿԹԿ» սահմանափակ պատասխանատվությամբ ընկերությունը (այսուհետ՝ Ընկերություն), որը 2018 թվականի փետրվարի 15-ին ՀՀ ֆինանսների նախարարության հետ կնքել է ենթավարկային պայմանագիր: Նշված պայմանագրի դրույթների համաձայն` սկսած 2018 թվականի ապրիլի 16-ից Ընկերությունը պետք է մինչև 2030 թվականի հոկտեմբերի 16-ը` յուրաքանչյուր տարվա ապրիլի 16-ին և հոկտեմբերի 16-ին, Հայաստանի Հանրապետությանը ետ վերադարձնի ենթավարկի գումարի Տրանշ Ա-ի և Տրանշ Բ-ի մասերը և տոկոսագումարները: Դրա հետ մեկտեղ, Ընկերությունը պարտավորվում է Հայաստանի Հանրապետությանը վճարել Վարկային համաձայնագրով նախատեսված միջնորդավճարները, հանձնավճարը և վերաձևակերպման վճարումները:

Հաշվի առնելով, որ 2018թ-ի վարկը դեռ չէր ակտիվացել Վարկային Համաձայնագրով սահմանված վարկային պարտավորությունները ժամանակին կատարելու նպատակով ՀՀ կառավարության 2018 թվականի մարտի 22-ի N 297-Ա որոշմամբ առաջին երկու տարվա վճարումները կատարվել են ՀՀ պետական բյուջեի միջոցների հաշվին՝ երկարաձգելով երկու տարի ժամկետով Ընկերության կողմից վճարումների կատարումը:

Միաժամանակ, հաշվի առնելով, որ Հրազդան համայնքի տարածքում սանիտարական աղբավայրի շինարարական աշխատանքներն ըստ գնահատականների տևելու են շուրջ 2 տարի, այսինքն շինարարության ավարտը նախատեսված է 2022թ-ի սեպտեմբերին /գեոմեմբրանայի համար անհրաժեշտ կլիմայական պայմանների ապահովման պատճառով/, միջնորդություն է ներկայացվել Հայաստանի Հանրապետության ու ՎԶԵԲ-ի միջև 2016 թվականի ապրիլի 5-ին ստորագրված «Կոտայքի և Գեղարքունիքի մարզերի կոշտ թափոնների կառավարման ծրագիր» վարկային համաձայնագրի, ինչպես նաև ՀՀ-ի, ՎԶԵԲ-ի և «Կոտայքի և Գեղարքունիքի ԿԿԹԿ» ՍՊԸ-ի միջև 2017 թվականի հունիսի 30-ին ստորագրված դրամաշնորհային համաձայնագրերում փոփոխություն կատարելու մասով՝ ֆինանսական միջոցների վերջին հասանելիության ժամկետը երկարաձգելու է մինչև 2022 թվականի տարեվերջ:

1. **Առաջարկվող կարգավորման բնույթը**

Ելնելով վերոգրյալից, և հաշվի առնելով, որ 11.0 մլն եվրո վարկային և դրամաշնորհային միջոցները դեռևս չեն ծախսվել, չեն կատարվել ծրագրով նախատեսվող կապիտալ ներդրումները և ՀՀ Կոտայքի և Գեղարքունիքի մարզերում դեռևս չի գործում ԵՄ չափանիշներին համապատասխան աղբահանության համակարգ, որի ներդրման արդյունքում հնարավոր կլիներ ապահովել անհրաժեշտ եկամուտները վարկային պարտավորությունները կատարելու առումով, ապա առանց ծրագրի իրագործման և ծրագրով նախատեսվող տնտեսապես կայունության ապահովման՝ ծրագրի մասնակից համայնքների համար լրացուցիչ ֆինանսական մեծ բեռ կառաջացնի ներկայումս գործող աղբահանության և սանիտարական մաքրման աշխատանքներն իրականացնելու հետ մեկտեղ վարկի տոկոսադրույքների և այլ վճարումների կատարումը:

Վարկային Համաձայնագրով սահմանված վարկային պարտավորությունները ժամանակին կատարելու նպատակով` առաջարկվում է մինչև աղբահանության համակարգի ներդնումը և աղբավայրի կառուցումը՝ վճարումները կատարել ՀՀ պետական բյուջեի միջոցների հաշվին՝ երկարաձգելով մինչև 2023 թվականը Ընկերության կողմից վճարումների կատարումը:

Քանի որ Ծրագրով նախատեսվում է 2021-2022 թվականներին ներդնել ԵՄ չափանիշներին համապատասխան աղբահանության համակարգ, որը կգործի 2023 թվականի տարեսկզբից և 2023 թվականից միայն կապահովվի երկու մարզերում աղբահանության համակարգի տնտեսական կայունությունը, նախատեսվում է առաջարկել Ընկերությանը 2023 թվականից սկսած Հայաստանի Հանրապետությանը վճարել 2018-2023 թվականներին ՀՀ պետական բյուջեից Համաձայնագրով նախատեսված ՎԶԵԲ-ին կատարված վճարները, վարկի գումարները, տոկոսագումարները, միջնորդավճարները, հանձնավճարը և վերաձևակերպման վճարումները` մինչև 2030 թվականը` հավասարաչափ մասնաբաժիններով:

Վերոհիշյալ գործընթացի վերաբերյալ ՎԶԵԲ-ի հայաստանյան գրասենյակի ներկայացուցչությունը տեղեկացվել է:

1. **Նախագծի մշակման գործընթացում ներգրավված ինստիտուտները և անձինք**

Որոշման նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության աշխատակազմի կողմից:

1. **Ակնկալվող արդյունքը**

Նախագծի ընդունմամբ ակնկալվում է ապահովել Հայաստանի Հանրապետության և Վերակառուցման և զարգացման եվրոպական բանկի միջև 2016 թվականի ապրիլի 5-ին ստորագրված և ՀՀ Ազգային ժողովի կողմից 2016 թվականի հունիսի 30-ին վավերացված «Կոտայքի և Գեղարքունիքի մարզերի կոշտ թափոնների կառավարման ծրագիր» վարկային համաձայնագրի շրջանակներում Հայաստանի Հանրապետության կողմից ստանձնած պարտավորությունների արդյունավետ իրականացումը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի և համայնքային բյուջեների եկամուտներում և ծախսերում սպասվելիք փոփոխությունների մասին**

«Հայաստանի Հանրապետության կառավարության 2018 թվականի մարտի 22-ի N 297-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդու­նման կապակցությամբ պետական բյուջեում նախատեսվում է 2021-2023 թվականներին ծախսերի ավելացում՝ 2023-2030 թվականների ընթացքում այդ ծախսերի վերադարձման պայմանով։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՄԱՐՏԻ 22-Ի N 297-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 Հայաստանի Հանրապետության կառավարության 2018 թվականի մարտի 22-ի N 297-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և (կամ) լրացումներ կատարելու անհրաժեշտություն չի առաջանում: